**DB 2023 m. grafikas:**

**Informacijos paskelbimas:**

Iki rugsėjo 18 d.

**Idėjų teikimas:**

 nuo rugsėjo 18 d. iki spalio 18 d.

**Administracinės atitikties ir projektų idėjų pasiūlymų vertinimas:**

 spalio 19 d. lapkričio 3 d.

**Balsavimas:**

 lapkričio 5 d. gruodžio 6 d.

**Rezultatų paskelbimas:**

gruodžio 11 d.

**Įgyvendinimas** Nuo2024 m.

**KVIETIMAS TEIKTI GYVENTOJŲ INICIATYVŲ PROJEKTŲ IDĖJAS**

**Klaipėdos miesto savivaldybės administracija skelbia gyventojų iniciatyvų, skirtų gyvenamajai aplinkai gerinti, projektų idėjų atranką.**

Įgyvendinant šią programą yra siekiama didinti gyventojų įsitraukimo į Klaipėdos miesto savivaldybės biudžeto formavimo galimybes. Norima skatinti gyventojų iniciatyvą mieste, suburti gyventojų bendruomenes gyvinti ir gerinti socialinę ir gyvenamąją aplinką, aktyvinti verslo kūrimą ir dalyvavimą atnaujinat teritorijas, skatinti diskusijas miesto plėtros tema.

2023 m. Klaipėdos miesto savivaldybės biudžete gyventojų iniciatyvų, skirtų gyvenamajai aplinkai gerinti, projektų idėjų finansavimui numatyta 100 000,00 Eur. Projektai 100 proc. finansuojami iš Klaipėdos miesto savivaldybės biudžeto lėšų.

Vienai idėjai ribinė gyventojų iniciatyvų teikiamo projekto lėšų suma – 50 000 Eur.

Gyventojų iniciatyvų **projektų idėjų pasiūlymus gali teikti** visi ne jaunesni nei 16 metų pareiškėjai, nepriklausomai nuo jų gyvenamosios vietos.

**Būtinieji reikalavimai projekto idėjos pasiūlymui:**

– gyventojų iniciatyvų projektas turi būti įgyvendinamas vienoje iš nurodytų Klaipėdos miesto viešųjų teritorijų, kuriose gali būti įgyvendinami gyventojų iniciatyvų projektai ir kurios yra patvirtintos Savivaldybės administracijos direktoriaus įsakymu;

– projekto sprendiniai neturi prieštarauti toje teritorijoje galiojantiems teritorijų planavimo dokumentams, jau patvirtintiems kitiems Savivaldybės projektų sprendiniams, netrukdyti esamiems inžineriniams tinklams ir komunikacijų sistemoms eksploatuoti;

– tai turi būti nekomercinės paskirties infrastruktūrinis projektas, skirtas gyvenamajai aplinkai ir viešajai infrastruktūrai gerinti ir kurti, negali būti naudojama komerciniais tikslais ir generuoti pajamas;

– projekto idėjos yra techniškai įgyvendinamos projekto idėjos pasiūlyme nurodytoje vietoje.

Projekto idėjų pasiūlymus vertins darbo grupė, kuri vadovaudamasi tvarkos aprašo numatytais kriterijais atrinks tinkamus projektus, kurie pateks į tolimesnį atrankos etapą – viešą balsavimą.

Pareiškėjas privalo pateikti projekto idėjos pasiūlymą Teikiami dokumentai turi būti užpildyti kompiuteriu ir lietuvių kalba.

**Projektų idėjų pasiūlymai su dokumentais** **iki š. m. spalio 18 d. gali būti teikiami**:

 1. Elektronine forma, Klaipėdos m. piliečių dalyvavimo portale <https://dalyvauk.klaipeda.lt/>

2. Projektų idėjų pasiūlymo formą su dokumentais gali teikti popierine forma:

21.Teikiant paraišką su dokumentais popierine forma, ji turi būti:

2.1.1. užpildyta kompiuteriu, tinkamai pasirašyta ir atspausdinta;

21.2. teikiama užklijuotame voke, ant kurio turi būti nurodyta „GYVENTOJŲ INICIATYVŲ PROJEKTŲ IDĖJŲ PASIŪLYMŲ KONKURSUI“, pareiškėjo vardas ir pavardė, adresas ir telefono numeris;

2.1.3. pateikiama Savivaldybės administracijos Klientų aptarnavimo skyriui (Liepų g. 11). Gyventojų idėjų pasiūlymo forma gali būti siunčiama paštu. Projekto idėjos pasiūlymas laikomas pateiktas laiku, jei ant voko nurodyta pašto antspaudo data ar paraiškos įteikimo pasiuntiniui data yra ne vėlesnė nei paskutinė projektų idėjų pasiūlymų pateikimo diena, t. y. **iki š. m. spalio 18 d.**

**Konsultacija gyventojams teikiama el. paštu** **dalyvauk@klaipeda.lt**

Aprašas

Projekto idėjos pasiūlymas

Klaipėdos m. viešųjų teritorijų, kuriose gali būti įgyvendinami projektai,

Daugiau informacijos galite rasti čia:

<https://dalyvauk.klaipeda.lt/>

Nepraleiskite progos, siūlykite idėjas ir tuomet kai bus paskelbtas balsavimas palaikykite iniciatyvą kuri Jūsų manymu geriausia!